### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 6. april 2022 har vedtaget Magistratens foranstående indstilling af 28. marts 2022.

Enhedslisten de Rød-Grønnes byrådsgruppe kunne tiltræde indstillingen med følgende mindretalsudtalelse:

"Enhedslisten er tilhængere af bevaring og udbygning af åbne grønne områder i Århus – også bevaring af det grønne landskab mellem [adresse] – [adresse] – [adresse] – [adresse]. Vi støtter den del af planen, der går ud på at øge tilgængelighed og etablere tørt og vådt regnvandsbassin.

Vi er enige med Danmarks Naturfredningsforening om, at man ikke bør inddrage og bebygge det grønne område for at afhjælpe en eventuel mangel på plejeboligpladser.

I forvejen har kommunen anlagt bus-endestation og udvidet letbanestoppested i det rekreative grønne område. Ved det foreslåede byggeprojekt lukkes udsigten fra [adresse] til det grønne område.

Der bør ikke ske yderligere indskrænkning af det grønne område. Den grønne udsigt fra [adresse] er én af de udsigter, som kommunen bør bevare – ikke beskære med flere etager randbebyggelse.

Eventuel mangel på plejeboligpladser bør afhjælpes ved at bygge nyt plejecenter i området mellem [adresse] – [adresse] – Viengevej, hvor byomdannelse er i fuld gang."

Offentlig fremlæggelse af forslag til Lokalplan nr. 1164, Udvidelse af plejehjemmet [adresse] i Risskov, og Tillæg nr. 123 til Kommuneplan 2017.

### Resumé

Lokalplan 1164 gælder for et område ved [adresse] i Risskov.

Lokalplanområdet er ca. 2,7 ha stort, beliggende i byzone og kommunalt ejet.

På baggrund af anmodning fra Magistratsafdelingen for Sundhed og Omsorg er der udarbejdet forslag til lokalplan for ovennævnte område.

Formålet med lokalplanen er at give mulighed for at opføre ca. 30 nye plejeboliger i umiddelbar nærhed til det eksisterende plejehjem [adresse] i Risskov. Et andet formål er at fastholde en del af områdets anvendelse til rekreative formål i form af en park.

Lokalplanforslaget er i overensstemmelse med kommuneplanens mål, men ikke de konkrete rammer. Derfor ledsages forslaget af et kommuneplantillæg, der ændrer rammeområdernes afgræsninger.

Der er i perioden d. 9. juli til 27. august 2020 gennemført en forudgående offentlig høring om ændring af kommuneplanen – bilag 2. Der fremkom 12 høringssvar.

### Indstilling

Det indstilles,

at 1) forslag til Lokalplan nr. 1164 godkendes til offentlig fremlæggelse

at 2) forslag til Tillæg nr. 123 til Kommuneplan 2017 godkendes til offentlig fremlæggelse

at 3) bemærkninger fra den forudgående offentlige høring besvares som det fremgår af indstillingens afsnit 5.4

### Sagens forløb

24-03-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 28-03-2022 Magistraten

Fremsendes til [adresse] med bemærkning, at Magistraten i mødet den 28. marts 2022 anbefaler, at byrådet tiltræder Magistratsafdelingen for Teknik og Miljøs indstilling af 11. marts 2022.

Solveig Dahl er baseret på et godt samarbejde med Magistratsafdelingen for Sundhed og Omsorg samt Aarhus Vand.

Filippa Johansen deltog ikke i sagens behandling.